Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Az indítvány benyújtását követõen az Alkotmánybíróság a 23/2002. (VI. 21.) AB határozatában az Ör. 2. 6. §
Paragraph Index: 375

2. Az Alkotmánybíróság egy korábbi, 4/2001. (II. 15.) AB határozatában (ABH 2001, 575.) már vizsgálta, hogy alkotmányos-e az az önkormányzati rendeleti szabályozás, amely a társasházban lévõ önkormányzati lakások lakásbérleti díjának mértékét más önkormányzati lakások bérétõl eltérõ elvek és szempontok alapján állapítja meg. E határozatában a következõket állapította meg: „Arra nézve, hogy a képviselõ-testület milyen szempontokat köteles figyelembe venni a lakbérek megállapítása során az Lt. 2. §-ának (2) bekezdése, 34. §-ának (2) bekezdése az irányadó. Az Lt. 2. § (2) bekezdése a lakásbérleti szerzõdésre vonatkozóan kimondja, hogy a szerzõdés alapján a bérbeadó köteles a lakást a bérlõ használatába adni, a bérlõ pedig a lakás használatáért és a szerzõdés keretében a bérbeadó által nyújtott szolgáltatásokért lakbért fizetni. Az Lt. 34. § (2) bekezdés meghatározza, hogy az önkormányzatnak milyen, a lakáshasználat értékét meghatározó tényezõk figyelembevételével kell szabályoznia a lakbér mértékét: ’(2) A lakbér mértékét a lakás alapvetõ jellemzõi, így különösen: a lakás komfortfokozata, alapterülete, minõsége, a lakóépület állapota és településen, illetõleg a lakóépületen belüli fekvése, továbbá a szerzõdés keretében a bérbeadó által nyújtott szolgáltatás figyelembevételével kell meghatározni.’ E rendelkezések alapján megállapítható, hogy az önkormányzati tulajdonú lakások rendeletben megállapított bére a bérbeadó által nyújtott lakáshasználat, szolgáltatás ára, amelyet a képviselõ-testület a lakáshasználat értékét befolyásoló tényezõk figyelembevételével, a lakáshasználat, a nyújtott szolgáltatás értékével arányosan köteles rendeletében megállapítani. A lakbér e rendeltetése alapján, a hatályos törvényi rendelkezéseknek megfelelõen a képviselõ-testület a lakbér mértékének differenciált megállapítása során alapvetõen a lakáshasználat értékét befolyásoló mennyiségi és minõségi tényezõket vehet figyelembe. Az Alkotmánybíróság álláspontja szerint önkényes és a bérlõk között ésszerû indok nélkül tett megkülönböztetésnek minõsül, így nem tekinthetõ alkotmányosnak az, ha a képviselõ-testület az önkormányzati bérlakások hatósági árának megállapítása során olyan tényezõk alapján tesz különbséget, amelyek az önkormányzat által a bérleti szerzõdés alapján nyújtott lakáshasználat értékét nem befolyásolják. (...) A lakásbérleti szerzõdés alapján a bérlõ a tulajdonos önkormányzattal áll jogviszonyban. A bérlõ által a szerzõdés alapján gyakorolt lakáshasználat értékét jelentõsen befolyásolja az épület mûszaki állapota, ugyanakkor nem függ attól, hogy az épületben — amelyben az általa bérelt lakás van — milyen tulajdoni viszonyok alakultak ki. A képviselõ-testület a lakbér megállapításáról szóló rendeletében a lakáshasználat értéke szempontjából azonos jellemzõkkel rendelkezõ lakások bérlõi között nem tehet különbséget aszerint, hogy a bérbeadó önkormányzat társasház tagjaként vagy a lakóépület kizárólagos tulajdonosaként gyakorolja tulajdonosi jogait. Az ilyen különbségtétel sérti a lakásbérleti díj funkciójára és megállapítására vonatkozó törvényi szabályokat, annak alkotmányos indoka nem állapítható meg.” (ABH 2001, 577—578.) Az Ör. 2. 21. § (1) bekezdése a társasházi közös költség mértékében, illetõleg ahhoz viszonyítottan állapítja meg a lakásbérleti díj mértékét. Ez a szabályozás — a 4/2001. (II. 15.) AB határozat fent idézett indokolásának megfelelõen — ellentétes az Lt. 2. § (2) bekezdésének, valamint

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes